Във връзка с постъпило уведомление с вх. № *ОВОС-2364-11/19.12.2024г. за инвестиционно предложение* **„Разширение на Регионално депо за неопасни отпадъци (РДНО), чрез изграждане на нова клетка 6 за депониране на твърди битови отпадъци (ТБО), изпълнена в зоната между първа и трета клетка и надграждане на клетки 1,2,3,4 и 5, с местоположение ПИ с идентификатори 36498.37.79 и 36498.37.80, гр. Карлово, община Карлово, област Пловдив“** *и писмо с изх. № ПУ-01-1206(1)/2024/20.01.2025г. на Басейнова Дирекция Източнобеломорски район Пловдив*, с възложител Община Карлово, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001493 и BG0002128 „Централен Балкан буфер“.

Копие на писмото е изпратено до Община Карлово и БД ИБР

Отговорено от РИОСВ-Пловдив на 29.01.2025г.